Nevil Shute

Nevil Shute, alkuaan Nevil Shute Norway, (17. tammikuuta 1899 Ealing, Middlesex, Britannia – 12. tammikuuta 1960 Melbourne, Australia) oli 1900-luvun puolenvälin kirjailija. Shute toimi nuoruudessaan lentokoneinsinöörinä. Insinööriuran takia hänen teoksensa liittyvät jotenkin tekniikkaan, esimerkiksi No Highway (1948), jossa insinööri pähkäilee lentokoneen väsymismurtuman parissa. Useissa hänen teoksistaan on yliluonnollisen vaikutuksen kuvausta, esimerkiksi Round the Bend (1951), jossa lentokonemekaanikko perustaa uuden uskonnon. Shute suhtautuu ihmiskunnan tulevaisuuteen pessimistisesti, mikä ilmenee erityisesti hänen tunnetuimmassa teoksessaan Viimeisellä rannalla (On the Beach, 1957), jossa koko ihmiskunta kuolee ydinsodassa ja viimeiset lähtevät sukellusveneellä Australiasta ottamaan selvää, mikä tilanne on muualla maailmassa. == Elämä == Nevil Norway syntyi Ealingin kaupunginosassa Lontoossa. Hän kävi koulua Dragon Schoolissa ja Shrewsbury Schoolissa ja opiskeli Oxfordin yliopiston Balliol Collegessa. Hän palveli ensimmäisessä maailmansodassa maavoimissa. Hän opiskeli sen jälkeen lentokoneinsinööriksi ja hankki lentolupakirjan. Hän työskenteli aluksi De Havillandin lentokonetehtaalla, josta siirtyi vuonna 1924 Vickers Ltd. -yhtiöön, jossa suunnitteli ilmalaivoja. Hän oli R-100-ilmalaivan päälujuuslaskija ollen Airship Guarantee Companyn palveluksessa. Vuonna 1929 hänet ylennettiin varapääsuunnittelijaksi R-100-projektiin, jota johti Barnes Wallis. Shute on kirjoittanut tästä ajasta vuonna 1954 kirjan Slide Rule: Autobiography of an Engineer. Hän perusti vuonna 1931 Airpeed Ltd -yhtiön, joka suunnitteli muun muassa Airspeed A.S.6E Envoy ja Airspeed Oxford -matkustajakoneet. Shute meni 1931 naimisiin Frances Mary Heatonin kanssa. Perheeseen syntyi kaksi tyttöä. Toisen maailmansodan alkaessa Shute oli Englannissa nouseva tähti kirjailijana. Hän liittyi Royal Naval Volunteer Reserveen aliluutnanttina. Hän toimi asesuunnitteluosastolla. Hänet lähetettiin Normandian maihinnousuun kirjeenvaihtajana. Toisen maailmansodan jälkeen Nevil Shute muutti Australiaan, jossa hän eli kirjailijana. Hän ajoi myös paikallisissa kilpa-ajoissa 1956–58. Shuten kirjoista on filmatisoitu muun muassa Pied Piper (Yhdennellätoista hetkellä, 1942, ja Kävellen halki Euroopan, 1990), On the Beach (Viimeisellä rannalla, 1959), No Highway (Paluutie katkaistu, 1951) ja A Town Like Alice (Viisi mustaa kanaa, 1956). Shute kuoli Melbournessa vuonna 1960. ==Teokset== ===Suomennetut teokset=== * Kohtalon arpa (The Chequer Board, 1947), suom. Olli Nuorto, Gummerus, 1949 * Viisi mustaa kanaa (A Town Like Alice (1950), suom. Tuovi Järvinen, Gummerus, 1952 * Onnen maa (The Far Country, 1952), suom. Martti Santavuori, Gummerus, 1953 * Murtuva aalto (Requiem for a wren), suom. Jorma Partanen, Gummerus 1956 * Viimeisellä rannalla (On the Beach, 1957), suom. Eija Palsbo, Gummerus, 1958 * Ystäväni Johnnie (The Rainbow and the Rose, 1958), suom. Eija Palsbo, Gummerus, 1960 * Luottamustehtävä (Trustee from the Toolroom, 1960), suom. Veli Sompio, Gummerus, 1961 * Salamatkalaiset (Pied Piper, 1942), suom. Laura Tala, Gummerus, 1966 ===Englanninkieliset teokset=== * Stephen Morris (1923, julkaistu 1961) * Marazan (1926) * So Disdained (1928) * Lonely Road (1932) * Ruined City (1938, julkaistu myös nimellä Kindling) * What Happened to the Corbetts (1939) * An Old Captivity (1940) * Landfall: A Channel Story (1940) * Pied Piper (1942, Salamatkalaiset, suom. Laura Tala, Gummerus, 1966) * Most Secret (1942) * Pastoral (1944) * Vinland the Good (1946) * The Chequer Board (1947, Kohtalon arpa) * No Highway (1948) * A Town Like Alice (1950, Viisi mustaa kanaa) * Round the Bend (1951) * The Far Country (1952, Onnen maa) * In the Wet (1953) * Slide Rule: Autobiography of an Engineer (1954) * Requiem for a Wren (1955, Murtuva aalto) * Beyond the Black Stump (1956) * On the Beach (1957, Viimeisellä rannalla) * The Rainbow and the Rose (1958, Ystäväni Johnnie) * Trustee from the Toolroom (1960, Luottamustehtävä) ==Lähteet== ==Aiheesta muualla== * Petri Liukkonen, Nevil Shute, Authors' Calendar * The Nevil Shute Foundation * Mr Norway - Norwayn kilpa-ajoura ja On the Beach- filmatisointi * Shute Luokka:Australialaiset kirjailijat Luokka:Australialaiset tieteiskirjailijat Luokka:Englantilaiset kirjailijat Luokka:Englantilaiset tieteiskirjailijat Luokka:Brittiläiset lentokonesuunnittelijat Luokka:Vuonna 1899 syntyneet Luokka:Vuonna 1960 kuolleet